钦定古今图书集成/明伦汇编/闺媛典/第040卷 > 李仲义妻刘氏
## 钦定古今图书集成/明伦汇编/闺媛典/第040卷 > 李仲义妻刘氏

按《元史列女传》：“李仲义妻刘氏，名翠哥，房山人。至正
二十年，县大饥，平章刘哈剌不花兵乏食，执仲义欲
烹之。仲义弟马儿走报刘氏，刘氏遽往救之，涕泣伏
地，告于兵曰：‘所执者是吾夫也，乞矜怜之，贷其生。吾
家有酱一瓮，米一斗五升，窖于地中，可掘取之，以代
吾夫’。兵不从，刘氏曰：‘吾夫瘦小，不可食。吾闻妇人肥
黑者味美，吾肥且黑，愿就烹，以代夫死’。”兵遂释其夫
而烹刘氏，闻者莫不哀之。